Fedőlap

**Az előterjesztés közgyűlés elé kerül**

**Az előterjesztés tárgyalásának napja: 2015. 10. 15.**

**Javaslat a Dunaújvárosi Rendőrkapitányság személyi állományához tartozó és a magyar államhatárnál szolgálatot teljesítő rendőrök támogatására**

**Előadó:** Közbiztonsági és Társadalmi Kapcsolatok Bizottsága elnöke

Gazdasági és Területfejlesztési Bizottság elnöke

Pénzügyi Bizottság elnöke

**Előkészítő:** dr. Petánszki Lajos, osztályvezető

dr. Kosztolányi Ivett, ügyintéző

**Meghívott:** Nagy Zoltán, r. ezredes, rendőrségi tanácsos, rendőrkapitány

Dunaújvárosi Rendőrkapitányság

**Véleményező bizottságok:**

Gazdasági és Területfejlesztési Bizottság 2015. 10. 13.

Pénzügyi Bizottság 2015. 10. 12.

Közbiztonsági és Társadalmi Kapcsolatok Bizottsága 2015. 10. 13.

**A napirendi pont rövid tartalma:** A Magyarország területére történő illegális határátlépések száma az elmúlt időszakban jelentősen megemelkedett. A migránsválság komoly terheket ró a fegyveres és rendvédelmi szervekre. A Dunaújvárosi Rendőrkapitányság személyi állományából is nagy számban teljesítenek szolgálatot az államhatár védelmében. A határozati javaslatban ezeknek a rendőröknek a támogatásáról dönthet DMJV Közgyűlése.

**A napirendi pont előkészítőinek adatai:**

Osztály neve: Jogi, Szervezési és Intézményigazgatási Osztály

Ügyintéző neve: dr. Kosztolányi Ivett

E-mail címe: kosztolanyi@pmh.dunanet.hu

Telefonszáma: 06-25-544-167

Iktatószám: 27979/2015

Előkészítő aláírása: dr. Kosztolányi Ivett

Igazgató/Osztályvezető aláírása: dr. Petánszki Lajos

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra

Leadás dátuma: 2015. 10.

Ellenőrzés dátuma: 2015. 10.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű/minősített

**A tárgyalás módja:** **Nyílt ülés**

Egyéb megjegyzések:

Látta Dudás Pálné, 2015. 10. 08.

**Javaslat a Dunaújvárosi Rendőrkapitányság személyi állományához tartozó és a magyar államhatárnál szolgálatot teljesítő rendőrök támogatására**

**Tisztelt Közgyűlés!**

A Magyarország területére történő illegális határátlépések száma az elmúlt időszakban jelentősen megemelkedett, amely komoly kihívás elé állítja hazánkat.

Az elmúlt hetekben meghozott kormányzati döntések, valamint az Országgyűlés által hozott törvények igyekeznek megteremteni a rendkívüli helyzet kezelésének feltételeit.

Az illegális bevándorlók jelenleg a közbiztonságra jelentik a legnagyobb veszélyt. Látható, hogy a migránsválság komoly terheket ró a fegyveres és rendvédelmi szervekre.

A Dunaújvárosi Rendőrkapitányság személyi állományából is nagy számban teljesítettek szolgálatot az elmúlt időszakban a magyar államhatár védelmében és hasonló szolgálatot fognak ellátni a következő időszakban is.

Tekintettel a haza iránti elkötelezettségre és az ebből fakadó felelősségérzetre, továbbá a helyi rendvédelmi szerv állományához tartozó rendőrök államhatárnál végzett lelkiismeretes munkájának elismerésére, javasolt a Tisztelt Közgyűlésnek, hogy Dunaújváros MJV Önkormányzata lehetőségeihez képest támogassa a magyar államhatáron szolgálatot teljesítő dunaújvárosi rendőröket, valamint az itthoni hozzátartozóikat.

Az előkészítő osztály egyeztetett a Költségvetési és Pénzügyi Osztállyal a támogatási összeg vonatkozásában és Dunaújváros Megyei Jogú Város Önkormányzata 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelet 5. b. melléklet Működési tartalék cím alatt szereplő Általános tartalék előirányzat terhére **5 000 000 Ft** támogatás biztosítható.

A támogatás kizárólag meghatározott felhasználási célhoz kötött vissza nem térítendő támogatás formájában nyújtható, melyhez a Fejér Megyei Rendőr-főkapitánysággal kell megállapodást kötnie Önkormányzatunknak.

A támogatás formája, valamint a támogatott tevékenység vonatkozásában felvettük a kapcsolatot Nagy Zoltán Rendőrkapitány Úrral, aki arról tájékoztatott, hogy a támogatás jutalmazásra, a kollégák rekreációs kiadásainak finanszírozására, egyenruházati cikkek beszerzésére, esetlegesen túlórák elszámolására fordítható. Az ügyben további egyeztetések szükségesek, melyek eredményeként létrejött megállapodást az Ügyrendi, Igazgatási és Jogi Bizottság elé fogunk terjeszteni.

A véleményező bizottságok hatáskörét megállapító rendelkezések:

– Dunaújváros Megyei Jogú Város Önkormányzata Közgyűlésének 39/2013. (XII.20.) önkormányzati rendelete 39. § (2) bekezdése 13. pontja szerint a Gazdasági és Területfejlesztési Bizottság véleményezi a közgyűlés többi bizottságának gazdasági kihatású előterjesztéseit, javaslatait, a 29. pontja szerint véleményezi a forgalomképes egyéb vagyon feletti rendelkezéshez kapcsolódó előterjesztéseket.

– Dunaújváros Megyei Jogú Város Önkormányzata Közgyűlésének 39/2013. (XII.20.) önkormányzati rendelete 42. § (2) bekezdése 10. pontja szerint a Pénzügyi Bizottság véleményezi – közösen a Gazdasági és Területfejlesztési Bizottsággal – a közgyűlési bizottságok költségvetést érintő előterjesztéseit, javaslatait.

– Dunaújváros Megyei Jogú Város Önkormányzata Közgyűlésének 39/2013. (XII.20.) önkormányzati rendelete 40. § (2) bekezdése 3. pontja szerint a Közbiztonsági és Társadalmi Kapcsolatok Bizottsága előkészíti a város társadalmi bűnmegelőzésével, közbiztonságával kapcsolatos közgyűlési hatáskörbe tartozó döntéseket.

Dunaújváros Megyei Jogú Város Önkormányzata 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelet 6. § (1) bekezdés értelmében az általános tartalék és céltartalékok főösszegéről, valamint felhasználásáról a Közgyűlés dönt.

Az előterjesztést a Gazdasági és Területfejlesztési Bizottság, a Pénzügyi Bizottság, és a Közbiztonsági és Társadalmi Kapcsolatok Bizottsága tárgyalja.

A bizottságok az előterjesztést a Közgyűlés ülésének hetében tárgyalják, így a bizottságok véleményét a bizottságok elnökei az ülésen szóban ismertetik.

A fentiek alapján az alábbi határozati javaslatot terjesztjük a T. Közgyűlés elé:

**Határozati javaslat**

**Dunaújváros Megyei Jogú Város Közgyűlésének**

**…..../2015. (X. 15.) határozata**

**a Dunaújvárosi Rendőrkapitányság személyi állományához tartozó és a magyar államhatárnál szolgálatot teljesítő rendőrök támogatásáról**

1. Dunaújváros Megyei Jogú Város Közgyűlése köszönetét fejezi ki Magyarország Kormányának azért, hogy megvédi Magyarorszgot és annak polgárait az Európai Unióra és hazánkra nehezedő bevándorló hullámtól, valamint olyan politikát folytat, amellyel hosszú távon megvédi Magyarországot a migrációs válsággal együtt járó nehézségektől.
2. Dunaújváros Megyei Jogú Város Közgyűlése külön köszönetét fejezi ki a Magyar Honvédségnek és a határon szolgálatot teljesítő rendészeti szerveknek azért, hogy életüket és testi épségüket veszélyeztetve, áldozatos munkájukkal közreműködnek Magyarország határainak, illetve a magyar lakosság védelmében.
3. Dunaújváros Megyei Jogú Város Közgyűlése köszönetét fejezi ki továbbá a migráns hullám kezelésének elősegítésében közreműködő civil és karitatív szervezeteknek.
4. Dunaújváros Megyei Jogú Város Közgyűlése támogatni kívánja a Fejér Megyei Rendőr-főkapitányság Dunaújvárosi Rendőrkapitánysága személyi állományába tartozó és a magyar államhatáron szolgálatot teljesítő munkatársait és itthon maradt hozzátartozóit.
5. Dunaújváros Megyei Jogú Város Közgyűlése felkéri a Polgármestert, hogy az 1. pontban foglaltakkal kapcsolatosan folytasson egyeztetéseket a támogatás biztosításnak konkrét formájáról a Fejér Megyei Rendőr-főkapitánysággal, valamint a Dunaújvárosi Rendőrkapitánysággal és felhatalmazza a Polgármestert, hogy az egyeztetések eredményének megfelelően 5 000 000 Ft, azaz ötmillió forint keretösszeg erejéig kössön megállapodást a Fejér Megyei Rendőr-főkapitánysággal az Ügyrendi, Igazgatási és Jogi Bizottság véleményének kikérését követően.

**Felelős**: - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő:** 2015. december 31.

1. Dunaújváros Megyei Jogú Város Közgyűlése az 5. pontban szereplő kötelezettségvállalásra Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelet 5. b. mellékletének Működési tartalék cím alatt szereplő Általános tartalék során fedezetet biztosít.
2. Dunaújváros Megyei Jogú Város Közgyűlése utasítja a jegyzőt, hogy az 5. pontban foglalt kötelezettségvállalást a 6. pontban foglaltaknak megfelelően a 2015. évi költségvetési rendelet következő módosítása során vegye figyelembe, és felhatalmazza a polgármestert, hogy jelen határozat alapján intézkedjen a kötelezettségvállalás nyilvántartásba vételéről és a pénzügyi teljesítésről.

**Felelős:** - a költségvetés módosításáért:

a jegyző

- a költségvetés módosításában való közreműködésért:

költségvetési és pénzügyi osztály vezetője

**Határidő:** a 2015. évi költségvetés módosításának időpontja

Dunaújváros, 2015. október 15.

Pintér Attila s. k. Hingyi László s.k.

a pénzügyi bizottság elnöke a gazdasági és területfejlesztési

bizottság elnöke

Izsák Máté s.k.

a közbiztonsági és társadalmi kapcsolatok

bizottsága elnöke